Drum rulant automat pentru mărfuri între Tokyo și Osaka. Planul Japoniei, pe fondul crizei de șoferi livratori
La șase decenii după ce trenul de mare viteză a transportat pentru prima oară pasagerii între Tokyo și Osaka, autoritățile din Japonia intenționează să facă același lucru pentru mărfuri, prin construirea unui „drum cu bandă transportoare”. Proiectanții cred că planul „inovator” va rezolva criza forței de muncă și va reduce și emisiile de carbon, pe măsură ce cererea de servicii de livrare crește, scrie The Guardian.